ddrg/super_eurlex huggingface dataset:
10.3.

SINCRO.GRID (Slovenien/Kroatien) har til formål at løse problemer med netspænding, frekvenskontrol og kapacitetsbegrænsninger for således at øge brugen af vedvarende energikilder og mindske den konventionelle produktion. Det sker ved at integrere nye aktive elementer i transmissions- og distributionsnettene i det virtuelle grænseoverskridende kontrolcenter på grundlag af avanceret dataforvaltning, fælles systemoptimering og prognoser og med deltagelse af to tilstødende TSO'er og to tilstødende DSO'er.
(23)

Hvad angår ansøgerens anmodning om at udelukke hjemmemarkedssalget til statsejede virksomheder fra fastsættelsen af den normale værdi, har oplysninger indsamlet under undersøgelsen bekræftet, at salgspriserne over for statsejede virksomheder pr. varetype i gennemsnit var konsekvent højere end priserne over for andre typer kunder på hjemmemarkedet. Denne konsekvente prisforskel var et resultat af en kombination af en række særlige faktorer, der kun påvirkede denne type kunder på hjemmemarkedet: i) det forhold, at ansøgeren udpegede salg til statsejede virksomheder som havende en høj risiko for manglende betaling eller for alvorlig forsinket betaling, ii) det forhold, at denne politik anvendes effektivt, ved at der bevilges meget længere kreditperioder til statsejede virksomheder (herunder muligheden for yderligere at udskyde betalingen, hvilket bekræftes af kontrakten), iii) forekomsten af tidligere konstaterede forsinkede betalinger, iv) den omstændighed, at ukrainsk lov fritager statsejede virksomheder for at opfylde kreditorernes krav i tilfælde af konkurs, v) den omstændighed, at salg til statsejede virksomheder sker gennem komplekse udbudsprocedurer, hvor kontraktbestemmelserne ikke kan forhandles, og der anvendes en forud fastsat standardkontrakt, og endelig, at vi) statsejede virksomheder ifølge loven ikke har ret til at foretage forudbetalinger for anskaffelsen af varer. På grundlag af disse særlige omstændigheder blev ansøgerens påstand derfor accepteret.
(1)

I artikel 9, stk. 1, i forordning (EU) nr. 978/2012 fastsættes der specifikke kriterier for indrømmelse af toldpræferencer under den særlige ansporende ordning for bæredygtig udvikling og god regeringsførelse (GSP+) til et anmodende land. Landet skal i denne forbindelse betragtes som sårbart. Det skal have ratificeret alle de konventioner, der er opført i bilag VIII til forordning (EU) nr. 978/2012, og de seneste tilgængelige konklusioner fra de relevante overvågningsorganer bør ikke påpege grov forsømmelighed med den effektive gennemførelse af nogen af disse konventioner. Med hensyn til de relevante konventioner må landet ikke have taget et forbehold, som er forbudt i henhold til konventionen, eller som udelukkende — for så vidt angår artikel 9 i forordning (EU) nr. 978/2012 — anses for at være uforeneligt med konventionens hensigt og formål. Landet bør uden forbehold acceptere de enkelte konventioners rapporteringskrav og give de bindende tilsagn, der er omhandlet i artikel 9, stk. 1, litra d), e) og f), i forordning (EU) nr. 978/2012.
(4)

EU-listen over aromaer og udgangsmaterialer indeholder et antal stoffer, for hvilke Den Europæiske Fødevaresikkerhedsautoritet (EFSA) endnu ikke har afsluttet sin evaluering, eller for hvilke den har anmodet om, at der fremlægges yderligere videnskabelige data for at kunne afslutte evalueringen. For så vidt angår fire af disse stoffer, nemlig vetiverol (FL-nr. 02.214), vetiverylacetat (FL-nr. 09.821), 2-acetyl-1,4,5,6-tetrahydropyridin (FL-nr. 14.079) og 2-propionylpyrrolin, 1 %-opløsning i vegetabilsk olie-triglycerider (FL-nr. 14.168), har de ansvarlige for markedsføringen af disse aromastoffer nu trukket deres ansøgning tilbage. Derfor bør de udgå af EU-listen.
(8)

Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet, og navnlig de anvendelser, der er undersøgt og udførligt beskrevet i Kommissionens reviderede vurderingsrapport, fastslået, at godkendelseskriterierne i artikel 4 i forordning (EF) nr. 1107/2009 er opfyldt. Disse godkendelseskriterier anses derfor for at være opfyldt.
(1)

I punkt 4 i henstilling 14-01 fra Den Internationale Kommission for Bevarelse af Tunfiskebestanden i Atlanterhavet (»ICCAT«) om et flerårigt bevarelses- og forvaltningsprogram for tropisk tunfisk fastsættes, at fiskerfartøjer med en længde overalt på 20 m eller derover, der ikke er indført i ICCAT's register over fartøjer med tilladelse til fiskeri efter tropisk tunfisk, ikke må fiske efter, opbevare om bord, omlade, transportere, overføre, forarbejde eller lande storøjet og/eller gulfinnet tun i ICCAT-konventionsområdet. I artikel 3 i Kommissionens delegerede forordning (EU) 2015/98 (2) undtages denne ICCAT-regel fra anvendelsen af den landingsforpligtelse, der er fastsat i artikel 15, stk. 1, i forordning (EU) nr. 1380/2013, men kun med hensyn til storøjet tun. Da det i praksis kan forekomme, at gulfinnet tun fanges som bifangst i andre fiskerier, der ikke er målrettet efter gulfinnet tun, men omfattet af landingsforpligtelsen, bør artikel 3 i delegeret forordning (EU) 2015/98 ændres, så den udover storøjet tun også omfatter gulfinnet tun.
(6)

USA har indsendt oplysninger om den epidemiologiske situation i landet og de foranstaltninger, det har truffet for at forhindre yderligere spredning af HPAI, og Kommissionen har nu evalueret disse oplysninger. På grundlag af denne evaluering samt de forpligtelser, der er fastsat i aftalen, og de garantier, der er blevet stillet af USA, er det rimeligt at konkludere, at en begrænsning af restriktionerne for indførsel til Unionen af varer til det område, der er berørt af HPAI, og for hvilket veterinærmyndighederne i USA har indført restriktioner på grund af de aktuelle udbrud, bør være tilstrækkelig til at dække de risici, der er forbundet med indførsel af varerne til Unionen.
(7)

Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder aktivstoffet, fastslået, at godkendelseskriterierne i artikel 4 i forordning (EF) nr. 1107/2009 er opfyldt. Disse godkendelseskriterier anses derfor for at være opfyldt.
Lambda-cyhalothrin CAS-nr. 91465-08-6 CIPAC-nr. 463

En blanding 1:1 af: (R)-α-cyan-3-phenoxybenzyl (1S,3S)-3-[(Z)-2-chlor-3,3,3-trifluorpropenyl]-2,2-dimethylcyclopropancarboxylat og (S)-α-cyan-3-phenoxybenzyl (1R,3R)-3-[(Z)-2-chlor-3,3,3-trifluorpropenyl]-2,2-dimethylcyclopropancarboxylat eller af (R)-α-cyan-3-phenoxybenzyl (1S)-cis-3-[(Z)-2-chlor-3,3,3-trifluorpropenyl]-2,2-dimethylcyclopropancarboxylat og (S)-α-cyan-3-phenoxybenzyl (1R)-cis-3-[(Z)-2-chlor-3,3,3-trifluorpropenyl]-2,2-dimethylcyclopropancarboxylat

900 g/kg

1. april 2016

31. marts 2023
Følgende indsættes som stk. 1a:

»1a. Uanset stk. 1, første afsnit, litra b), kan medlemsstaterne beslutte, at unge landbrugere fra og med kalenderåret 2016 eller 2017 alene skal udøve den faktiske og langsigtede kontrol, som er omhandlet i nævnte punkt. En sådan beslutning skal være truffet før datoen for starten af ansøgningsperioden for det første år, for hvilket beslutningen finder anvendelse, og må kun træffes én gang. Efter datoen for indledningen af ansøgningsperioden for kalenderåret efter 2017 er en sådan beslutning ikke længere mulig.

Hvis medlemsstaterne anvender den fravigelse, der er omhandlet i første afsnit, for at fastsætte den etableringsdato, der er omhandlet i artikel 50, stk. 2, litra a), og stk. 5 i forordning (EU) nr. 1307/2013, skal den periode, hvori den unge landbruger i overensstemmelse med stk. 1, første afsnit, litra b), i denne artikel udøvede kontrol i fællesskab med andre landbrugere i de kalenderår, der går forud for det kalenderår, for hvilket fravigelsen finder anvendelse, lægges til grund.

Hvis medlemsstaterne anvender denne fravigelse, skal de beslutte, hvorvidt de vil kræve, at unge landbrugere udøver enekontrol over disse fysiske personer eller grupper af fysiske personer, som allerede modtog betaling i henhold til ordningen for unge landbrugere i de(t) år, der går forud for de år, for hvilket fravigelsen anvendes, og hvor en ung landbruger eller flere unge landbrugere udøvede kontrollen i fællesskab sammen med landbrugere, som ikke var unge landbrugere«.
(2)

I Det Forenede Kongerige er lovgivningen om gennemførelse af EU's regler om direkte betalinger i Wales blevet omstødt af en national retsafgørelse. Derfor traf Det Forenede Kongerige nye beslutninger vedrørende gennemførelsen af direkte betalinger i Wales og oplyste Kommissionen herom. Selv om det påhviler Det Forenede Kongerige at sikre, at de nye beslutninger overholder de gældende retlige rammer og generelle principper i EU-retten, bør der tages hensyn til disse nye beslutninger. Eftersom disse nye beslutninger nærmere bestemt påvirker det anslåede resultat af nedsættelsen af de i artikel 11, stk. 6, i forordning (EU) nr. 1307/2013 omhandlede betalinger for Det Forenede Kongerige, bør bilag I til forordning (EU) nr. 1305/2013 og bilag III til forordning (EU) nr. 1307/2013 tilpasses i overensstemmelse hermed.
(3)

Rådets fælles aktion 96/610/RIA (2) oprettede et register over sagkundskab med hensyn til bekæmpelse af terrorisme for at gøre sagkundskaben let tilgængelig for organer i alle medlemsstaterne. Denne fælles aktion blev forældet, efter ikrafttrædelsen af Rådets afgørelse 2009/371/RIA (3), som giver Europol til opgave at støtte og styrke det indbyrdes samarbejde mellem medlemsstaternes retshåndhævende myndigheder om at forebygge og bekæmpe terrorisme og andre former for grov kriminalitet, og af Rådets afgørelse 2008/615/RIA (4), som indførte en ny ramme for grænseoverskridende samarbejde om bekæmpelse af terrorisme.
(3)

I listen over acceptable foregående ladninger gives der i det kombinerede punkt »ammoniumnitratopløsning og calciumnitratopløsning (CN-9) og dets dobbeltsalt« ikke en tilstrækkelig beskrivelse af denne ladning, hvilket skaber forvirring blandt skibenes befragtere. Derfor bør listen over acceptable foregående ladninger ændres, så den indeholder de andre former, som calciumnitrat kan have, såsom kalkammonsalpeter, calcium(II)nitratdehydrat, og calciumnitrattetrahydrat. Alle disse former har de samme risikoprofiler og adskiller sig kun fra hinanden ved molekylernes indhold af krystalvand.
(4)

For at sikre, at foranstaltningen forvaltes effektivt, bør denne forordning træde i kraft på dagen for offentliggørelsen i Den Europæiske Unions Tidende —
(1)

I bilag II til forordning (EF) nr. 110/2008 fastsættes det, at spiritus i kategori 32 »likør« fremstilles ved aromatisering af landbrugsethanol eller et landbrugsdestillat eller en eller flere former for spiritus eller en blanding deraf, som er sødet og tilsat landbrugsprodukter eller fødevarer såsom fløde, mælk eller andre mejeriprodukter, frugt, vin eller aromatiseret vin. Det er imidlertid ikke nødvendigt at anvende både aromatisering og tilsætning af landbrugsprodukter eller fødevarer for at opnå de grundlæggende organoleptiske egenskaber, der kender denne kategori af spiritus. Det er tilstrækkeligt at anvende en af disse metoder for at opnå et produkt, hvis egenskaber generelt svarer til det, forbrugerne forventer af likør. Det bør derfor være tilladt at markedsføre spiritus, der er fremstillet ved aromatisering af landbrugsethanol eller et landbrugsdestillat eller en eller flere former for spiritus eller en blanding deraf eller ved tilsætning af landbrugsprodukter eller fødevarer, under kategori 32 »likør«.
(1)

Rådet indførte ved forordning (EF) nr. 2022/95 (2) en endelig antidumpingtold på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland. Efter en yderligere undersøgelse, som viste, at tolden var blevet overvæltet, blev foranstaltningerne ændret ved Rådets forordning (EF) nr. 663/98 (3). Efter en udløbsundersøgelse og en interimsundersøgelse i medfør af artikel 11, stk. 2, og artikel 11, stk. 3, i forordning (EF) nr. 384/96 (4) indførte Rådet ved forordning (EF) nr. 658/2002 (5) en endelig antidumpingtold på 47,07 EUR pr. ton på importen af ammoniumnitrat henhørende under KN-kode 3102 30 90 og 3102 40 90 med oprindelse i Rusland. Følgelig blev der i medfør af artikel 11, stk. 3, i forordning (EF) nr. 384/96 gennemført en interimsundersøgelse af varedækningen, og ved Rådets forordning (EF) nr. 945/2005 (6) blev der indført en endelig antidumpingtold på mellem 41,42 EUR pr. ton og 47,07 EUR pr. ton på importen af gødninger i fast form med indhold af ammoniumnitrat på over 80 vægtprocent i øjeblikket henhørende under KN-kode 3102 30 90, 3102 40 90, ex 3102 29 00, ex 3102 60 00, ex 3102 90 00, ex 3105 10 00, ex 3105 20 10, ex 3105 51 00, ex 3105 59 00 og ex 3105 90 20 og med oprindelse i Rusland.
(5)

For at sikre, at foranstaltningerne i denne forordning er effektive, bør den træde i kraft dagen efter offentliggørelsen —
(2)

I november 2012 anmodede Kommissionen Det Europæiske Kemikalieagentur (i det følgende benævnt »agenturet«) om at udarbejde et bilag XV-dossier med henblik på at udvide de eksisterende begrænsninger til også at omfatte markedsføringen af sådanne malinger/lakker, der indeholder cadmium over en vis koncentration.
Regeringschef, ansvarlig for aktiviteter, der alvorligt undergraver demokratiet og respekten for menneskerettigheder og retsstatsforhold.

Forbindelser til ZANU-PF-fløjen i regeringen. Overtog Iron Mask-ejendommen i 2002. Hævdes at have store ulovlige indtægter fra diamantudvinding.

3) Bonyongwe, Happyton Mabhuya

Generaldirektør for den centrale efterretningstjeneste, født 6.11.1960, pas nr. AD002214, ID-nr. 63-374707A13
(3)

For produktionsåret 2015/16 blev det oprindelig anslået, at et kvantitativt loft på 650 000 ton, udtrykt i hvidt sukker, for eksport af sukker, som er fremstillet ud over kvoten, ville kunne dække markedsefterspørgslen. Dette loft blev fastsat ved Kommissionens gennemførelsesforordning (EU) 2015/1164 (3). Ifølge de seneste skøn forventes produktionen af sukker ud over kvoten imidlertid at stige til 4 150 000 ton. Det er derfor vigtigt at sikre, at der er afsætningsmarkeder for sukker, der er fremstillet ud over kvoten.
d)

Punktet »Mourad Ben Ali Ben Al-Basheer Al-Trabelsi (alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit, r) Abou Djarrah). Adresse: Libya Street Number 9, Manzil Tmim, Nabeul, Tunesien. Fødselsdato: a) 20.5.1969, b) 2.9.1966, c) 2.9.1964, d) 2.4.1966, e) 2.2.1963, f) 4.2.1965, g) 2.3.1965, h) 9.2.1965, i) 1.4.1966, j) 1972, k) 9.2.1964, l) 2.6.1964, m) 2.6.1966, n) 2.6.1972. Fødested: a) Manzil Tmim, Tunesien; b) Libyen; c) Tunesien; d) Algeriet; e) Marokko; f) Libanon. Nationalitet: tunesisk. Pasnr.: G827238 (tunesisk pas udstedt den 1.6.1996, som udløb den 31.5.2001). Andre oplysninger: a) Udleveret fra Italien til Tunesien den 13.12.2008; b) Indrejseforbud i Schengenområdet; c) Moderens navn er Mabrukah al-Yazidi. Den i artikel 2a, stk. 4, litra b), omhandlede dato: 12.11.2003.« affattes således: »Mourad Ben Ali Ben Al-Basheer Al-Trabelsi (alias a) Aboue Chiba Brahim, b) Arouri Taoufik, c) Ben Salah Adnan, d) Sassi Adel, e) Salam Kamel, f) Salah Adnan, g) Arouri Faisel, h) Bentaib Amour, i) Adnan Salah, j) Hasnaoui Mellit, k) Arouri Taoufik ben Taieb, l) Abouechiba Brahim, m) Farid Arouri, n) Ben Magid, o) Maci Ssassi, p) Salah ben Anan, q) Hasnaui Mellit. Adresse: Libya Street Number 9, Manzil Tmim, Nabeul, Tunesien. Fødselsdato: a) 20.5.1969, b) 2.9.1966, c) 2.9.1964, d) 2.4.1966, e) 2.2.1963, f) 4.2.1965, g) 2.3.1965, h) 9.2.1965, i) 1.4.1966, j) 1972, k) 9.2.1964, l) 2.6.1964, m) 2.6.1966, n) 2.6.1972. Fødested: a) Manzil Tmim, Tunesien; b) Libyen; c) Tunesien; d) Algeriet; e) Marokko; f) Libanon. Nationalitet: tunesisk. Pasnr.: a) G827238 (tunesisk pas udstedt den 1.6.1996, som udløb den 31.5.2001), b) 05093588 (nationalt identifikationsnummer). Andre oplysninger: Moderens navn er Mabrukah al-Yazidi. Den i artikel 7d, stk. 2, litra i), omhandlede dato: 12.11.2003.«
(6)

Denne forordning forventes at få en hurtig ikrafttræden på tredjedagen efter offentliggørelsen i Den Europæiske Unions Tidende, således at fristen for offentliggørelse kan nås før den 1. februar, jf. artikel 18a, stk. 3, litra b), i direktiv 2003/87/EF.
(2)

Den 25. februar 2016 vedtog Rådet afgørelse (FUSP) 2016/280 om ændring af afgørelse 2012/642/FUSP om restriktive foranstaltninger over for Hviderusland (2), hvorved anvendelsen af de restriktive foranstaltninger over for Hviderusland forlængedes indtil den 28. februar 2017 og bilag I til nævnte afgørelse ændredes og bilag II til nævnte afgørelse udgik.
(4)

Da denne foranstaltning falder ind under traktatens anvendelsesområde, er lovgivning på EU-plan nødvendig for at kunne gennemføre den, navnlig for at sikre at de økonomiske aktører i alle medlemsstater anvender den på samme måde.
(7)

Det fremgik af drøftelser med medlemsstaterne i arbejdsgruppen af regeringseksperter om tilsætningsstoffer, at der er det samme teknologiske behov for fødevaretilsætningsstoffer for fortyndet eddikesyre og for landbrugseddike. Titlen på fødevarekategori 12.3 »Eddike« bør således ændres for at præcisere, at den omfatter fortyndet eddikesyre (fortyndet med vand til 4-30 % vol.) egnet til konsum med henblik på at sikre gennemsigtighed og retssikkerhed i forbindelse med brugen af fødevaretilsætningsstoffer i denne fødevare.
DA Den Europæiske Unions Tidende L 49/7

KOMMISSIONENS GENNEMFØRELSESFORORDNING (EU) 2016/259

af 24. februar 2016

om fastsættelse af udstedelsesprocentsatsen for eksportlicenser, afvisning af eksportlicensansøgninger og suspension af indgivelsen af eksportlicensansøgninger for sukker, der er fremstillet ud over kvoten

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),

under henvisning til Kommissionens forordning (EF) nr. 951/2006 af 30. juni 2006 om gennemførelsesbestemmelser til Rådets forordning (EF) nr. 318/2006, for så vidt angår handel med tredjelande inden for sukkersektoren (2), særlig artikel 7e sammenholdt med artikel 9, stk. 1, og

ud fra følgende betragtninger:

(1) I henhold til artikel 139, stk. 1, første afsnit, litra d), i forordning (EU) nr. 1308/2013 kan sukker, der i et produktionsår fremstilles ud over den kvote, der er omhandlet i nævnte forordnings artikel 136, kun eksporteres inden for det kvantitative loft, som fastsættes af Kommissionen.

(2) Kommissionens gennemførelsesforordning (EU) 2015/1164 (3) fastsætter sådanne kvantitative lofter.

(3) De mængder sukker, for hvilke der er indgivet ansøgninger om eksportlicenser, overstiger det kvantitative loft, som er fastsat i gennemførelsesforordning (EU) 2015/1164. Der bør derfor fastsættes en udstedelsesprocentsats for de mængder, der blev ansøgt om fra 15. til 19. februar 2016. Alle eksportlicensansøgninger for sukker, der blev indgivet efter den 19. februar 2016, bør derfor afvises, og indgivelsen af eksportlicensansøgninger bør suspenderes —

VEDTAGET DENNE FORORDNING:

Artikel 1

1. For de ansøgninger om eksportlicenser for sukker ud over kvoten, der blev indgivet fra 15. til 19. februar 2016, fastsættes der en udstedelsesprocentsats på 84,388187 %.

2. Ansøgninger om eksportlicenser for sukker ud over kvoten, der blev indgivet den 22., 23., 24., 25. og 26. februar 2016, afvises hermed.

3. Indgivelse af ansøgninger om eksportlicenser for sukker ud over kvoten suspenderes for perioden 29. februar 2016, til 30. september 2016.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. februar 2016. På Kommissionens vegne For formanden Jerzy PLEWA Generaldirektør for landbrug og udvikling af landdistrikter

(1) EUT L 347 af 20.12.2013, s. 671.

(2) EUT L 178 af 1.7.2006, s. 24.

(3) Kommissionens gennemførelsesforordning (EU) 2015/1164 af 15. juli 2015 om fastsættelse af det kvantitative loft for eksport af sukker og isoglucose, der er fremstillet ud over kvoten, indtil udgangen af produktionsåret 2015/16 (EUT L 188 af 16.7.2015, s. 28).
(7)

For at kunne beskytte Unionens finansielle interesser bør der vedtages passende kontrolforanstaltninger for at bekæmpe uregelmæssigheder og svig. Disse kontrolforanstaltninger bør omfatte fuldstændige administrative kontroller suppleret med kontroller på stedet. Kontrolforanstaltningernes omfang, indhold, tidsmæssige planlægning og indberetning bør angives for at sikre, at kontrollerne gennemføres ensartet i medlemsstaterne, hvorved der tages hensyn til, at ordningen gennemføres på forskellige måder i medlemsstaterne.
(5)

Ekspertpanelet har fastlagt en akut referencedosis (ARfD) for denne gruppe alkaloider på 0,016 μg/kg legemsvægt udtrykt som summen af (–)-hyoscyamin og (–)-scopolamin, under antagelsen af tilsvarende styrke. På baggrund af de begrænsede oplysninger, der er til rådighed, konkluderede ekspertpanelet, at småbørns eksponering gennem kosten kan overstige den akutte referencedosis for denne gruppe betydeligt.
(4)

Autoriteten konkluderede i sin udtalelse af 9. juli 2015 (3), at under de nye foreslåede anvendelsesbetingelser kan præparatet af 6-fytase (EC 3.1.3.26) produceret af Komagataella pastoris (DSM 23036) være effektivt for slagtesvin ved den mindste anbefalede dosis, der ansøges om, på 125 OTU/kg fuldfoder. Autoriteten mener ikke, at der er behov for særlige krav om overvågning efter markedsføringen. Autoriteten har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
(7)

I henhold til artikel 3, stk. 2, i forordning (EF) nr. 1331/2008 skal Kommissionen indhente en udtalelse fra Den Europæiske Fødevaresikkerhedsautoritet (i det følgende benævnt »autoriteten«), inden den opdaterer EU-listen over fødevaretilsætningsstoffer i bilag II til forordning (EF) nr. 1333/2008, undtagen hvis den pågældende opdatering ikke kan få virkninger for menneskers sundhed. Eftersom EU-listen ændres, således at den præciserer anvendelser, der allerede er tilladt i henhold til direktiv 94/35/EF, 94/36/EF og 95/2/EF, er der tale om en opdatering af denne liste, der ikke kan få virkninger for menneskers sundhed. Det er derfor ikke nødvendigt at indhente en udtalelse fra autoriteten.